Cisticola juncidis

Cisticola juncidis 
 Descrission 
Ël Cisticola juncidis (pita moschin) a l'é un cit osel passeriform ëd la famija dij Cisticolidae, longh 10-12 cm, con un pèis ëd 5-12 gram . La part superior a l'é ëd color brun-òcra con dë strìe nèire marcà, la part inferior a l'é biancastra . La coa a l'é larga, graduà, con la ponta bianca bin visìbil e a ven soens dëstendùa a ventaj . Ël bech a l'é reusa-arancià, longh e sutil . La presensa d'un dzorsign ciàir e la mancansa 'd n'anel color òr an sl'ocipital a lo diferensio dal Cisticola exilis .

 Ambient 
A viv ant le zòne duverte con erba àuta: pra, pasture, camp ëd gran, risere e lòbie davzin a l'eva . A évita ij bòsch e le zòne montagnose . As treuva da la pian-a fin a 500-700 méter. A mangia dzortut inset e d'àutri cit invertebrà . A fà 'l nil an forma 'd pruss, antërsià con ëd tèile 'd ragnà e costruì ant la vegetassion s-ciassa, fissà a vàire cane . A fà 3-6 euv, con na ancobassion 'd 10-12 di . A l'ha 'n vòl caraterìstich, ondulà, compagnà da un crij rìtmich "zit-zit-zit" .

 Distribussion 
A l'é spantià an Euròpa meridional, Àfrica, Asia meridional e Australia . An Italia a l'é comun an tuta la penìsola, Sicilia e Sardëgna, dzortut ant la Pian-a Padan-a . La popolassion italian-a a l'é stimà an 100.000-300.000 cobie e a l'é considerà stàbil . A l'é classificà "Arzigh Minim" (LC) da l'IUCN .

 Arferiment bibliogràfich për chi a veul fé dj'arserche pì ancreuse 

 Cisticola juncidis Rafinesque, 1810

Categorìa:Cisticola